W Bóščanskej gmejnje chcedźa nadróžne wobswětlenje přetwarić
Bóšicy (JK/SN). Poměrnje spěšnje běchu Bóščanscy radźićeljo zawčerawšim dnjowy porjad swojeho posedźenja wotdźěłali. Spočatnje podaštaj wjesnjanosta Stanij Ryćer (njestronjan) a Liliana Wetzko z Njeswačanskeho gmejnskeho zarjadnistwa rozprawu wo wobdźělenju gmejny na předewzaćach a towarstwach wokrjesa. Tajka rozprawa je kónc lěta trěbna, zo hodźeli so lěpšiny a nadawki gmejny z tajkich stykow posudźować. Wobdźělenje gmejny je so w lěće 2016 pozitiwnje na jeje financy wuskutkowało. Cyłkownje mějachu přidatne dochody 16 000 eurow. Mjez druhim ma komuna podźěl na ENSO a dalšich zastaranskich zawodach Budyskeho wokrjesa.
slk_Latn szl_Latn